Suchomimus

Suchomimus (v preklade imitátor krokodíla) bol veľmi veľký dravý dinosaurus. Známy je z nekompletných pozostatkov zahŕňajúcich lebku. Pripomínal rod Baryonyx až do takej miery, že niektorí vedci ho považujú nie za osobitný rod, ale len za nový druh spomenutého rodu. Žil pred 121 až 112 miliónmi rokov a jeho pozostatky sa našli v roku 1997 na Sahare v severnom Nigeri. Jeho jediným druhom je Suchomimus tenerensis.

 Opis 
Nozdry boli umiestnené pomerne ďaleko od konca tlamy, je možné že preto, aby mohol dýchať pri love rýb s tlamou ponorenou vo vode. Suchomimus, ako už samotné meno naznačuje, pripomínal niektorými znakmi krokodíly. Odhliadnuc od typickej dvojnohej postavy teropóda, disponoval mimoriadne pretiahnutou, úzkou lebkou s veľkým počtom zubov (okolo 130 zubov). Jeho hlava tak disponovala tvarom podobným hlave špecializovaného krokodíla označovaného ako gaviál. Medzi ďalšie znaky rodu Suchomimus patria krátke, no silné predné končatiny s veľkým ohnutým pazúrom na palci a predĺžené tŕne stavcov chrbtice (hoci nie až tak predĺžené ako má rod Spinosaurus). Predpokladá sa, že narozdiel od rodu Spinosaurus, mohol mať rod Suchomimus malý hrb namiesto plachty. Niektorí vedci predpokládaju, že Suchomimus mohol mať hrdeľný vak, podobne ako majú dnešné pelikány.

 Veľkosť 
Napriek tomu, že nájdený exemplár rodu Suchomimus dosahoval dĺžku okolo  sa ukázalo, že ešte nešlo o plne veľkého jedinca. Suchomimus tak mohol v dospelosti dosiahnuť dĺžku okolo , teda približne toľko, ako populárny tyranosaurus.  

 Spôsob života 
Podobne ako iné spinosaury, aj rod Suchomimus bol prispôsobený na lov rýb, čomu svedčia aj mnohé nadobudnuté podobnosti s krokodílmi. Dôkazy nachádzame nielen v stavbe čeľustí, ale aj v pozostatkoch jeho blízkeho príbuzného Baryonyxa, ktoré zahŕňajú skameneliny veľkej ryby na mieste, kde sa nachádzal žalúdok. Obýval teda územie stredných a väčších riek, kde nachádzal hojnosť potravy v podobe veľkých druhov rýb. Keďže sa jeho štíhle čeľuste s hustými zubami nehodili na lov veľkých dinosaurov, svoju korisť mohol tento dinosaurus obohatiť len o malé ornitopódy, prípadne zdochliny. Spôsob, ktorým lovil, sa podobá spôsobu lovu dnešných voláviek. Suchomimus mal časť čeľuste ponorenú vo vode. Keď príplavala ryba, tak Suchomimus ju schmatol a zkonzumoval. 

 Referencie 

 Pozri aj 
 Baryonyx

Kategória:Spinosauridae
Kategória:Kriedové dinosaury
Kategória:Dinosaury z Afriky